Àwọn ẹni ńlá tí ó wá sí ìgbéyàwό yìí gbadun ara wọn pupọ̀. Oríṣiríṣi ẹ̀bùn ni wọ́n sì fi ta tọkọtaya yìí lọ́rẹ. Ẹní mú owó wá mú owó wá, èyìí tí ó fún wọn láṣọ-ọ́ fún wọn láṣọ. Tánńganran kúnlé gbári, ohun ọ̀sọ́ kò sì lóhùnkà. Ibi tí wọ́n sì kó ẹ̀bùn sí tóbi ju Gbọ̀ngàn-ìṣeré-òmìnira ti ìlú Ìbàdàn lọ. Ṣùgbọ́n ní gbogbo àwọn ẹ̀bùn tí àwọn tọkọtaya yìí gbà lọ́wọ́ àwọn tí ó yẹ́ wọn sí, kò sí èyí tí ó dára tó ibùsùn idẹ tí Bìlísì fi ta wọ́n lọ́rẹ. Ibùsùn yìí kò ní àfiwé; gbogbo ọ̀pá ibùsùn yìí la fi gόòlù ṣe ọnà sí lára. Omi díámọ́ṅdì la fi kọ orúkọ tọkọtaya sí ìgbèrí ibùsùn náà. Tìmùtìmù ìrọ̀rí-i rẹ̀-ẹ́ jẹ́ ti ẹ̀gbọ̀n òwú olόwó iyebíye; bẹ́ẹ̀ ni itẹ́lẹ̀-ẹ rẹ̀ dàbí àrán ọba pàtàkì. Ibùsùn náà dára ό wu ni jọjọ.
Awon eni nla ti o wa si igbeyawο yii gbadun ara won pupo. Orisirisi ebun ni won si fi ta tokotaya yii lore. Eni mu owo wa mu owo wa, eyii ti o fun won laso-o fun won laso. Tannganran kunle gbari, ohun oso ko si lohunka. Ibi ti won si ko ebun si tobi ju Gbongan-isere-ominira ti ilu Ibadan lo. Sugbon ni gbogbo awon ebun ti awon tokotaya yii gba lowo awon ti o ye won si, ko si eyi ti o dara to ibusun ide ti Bilisi fi ta won lore. Ibusun yii ko ni afiwe; gbogbo opa ibusun yii la fi gοolu se ona si lara. Omi diamondi la fi ko oruko tokotaya si igberi ibusun naa. Timutimu irori-i re-e je ti egbon owu olοwo iyebiye; bee ni itele-e re dabi aran oba pataki. Ibusun naa dara ο wu ni jojo.